టిటిడికి ఇది తగునా? | MyTelangana.com
టిటిడికి ఇది తగునా?
కొత్తగా ఏర్పడిన తిరుమల తిరుపతి దేవస్థానం పాలకమండలి ఒక వివాదాస్పదమైన నిర్ణయం తీసుకొంది. తిరుమల ఆలయంలో అర్చకులుగా పనిచేస్తున్నవారిలో 65 ఏళ్ళు వయసుపైబడినవారిని తక్షణమే తొలగిస్తున్నట్లు టిటిడి ప్రకటించింది. దాని ప్రకారం తిరుమల శ్రీవారి ప్రధానఅర్చకుడు రమణ దీక్షితులు, సీనియర్ అర్చకులు నరసింహ దీక్షితులు, శ్రీనివాసమూర్తి దీక్షితులు, నారాయణ దీక్షితులు ఆలయసేవలనుంచి తక్షణం తొలగించబడ్డారు.
వారి స్థానంలో గొల్లపల్లి వంశానికి చెందిన వేణుగోపాల దీక్షితులు, పైడిపల్లి వంశానికి చెందిన కృష్ణ శేషాద్రి దీక్షితులు, పెద్దపాటి వంశానికి చెందిన శ్రీనివాస దీక్షితులను ప్రధానఅర్చకులుగా టిటిడి నియమించింది.
టిటిడి నిర్ణయంపై రమణ దీక్షితులు ఆగ్రహం వ్యక్తం చేశారు. అర్చకవ్యవస్థలో వేలుపెట్టే అధికారం టిటిడి బోర్డుకు లేదన్నారు. శ్రీవారి ఆలయంలో జరుగుతున్న నిత్యపూజలు, దూపదీప నైవేద్యాలు ఆగమ శాస్త్రప్రకారం జరుగడంలేదని తాను అసంతృప్తి వ్యక్తం చేసినందునే టిటిడి కక్షపూరితంగా ఈచర్యకు పాల్పడిందని ఆవేదన వ్యక్తం చేశారు. దీనిపై న్యాయస్థానాన్ని ఆశ్రయిస్తానని హెచ్చరించారు.
రమణ దీక్షితులతో సహా మిగిలిన నలుగురు చిరకాలంగా శ్రీవారి ఆలయంలో పనిచేస్తున్నారు. ప్రతీవ్యక్తి ఏదో ఒక సమయంలో పదవీ విరమణ చేయక తప్పదు కనుక వారూ పదవీ విరమణ చేయక తప్పదు. అయితే ఇప్పటి వరకు తితిడిలో ఇటువంటి నియమం లేనందున టిటిడి నిర్ణయం వివాదాస్పదమైంది.
ఒక సాధారణ ప్రభుత్వోద్యోగి లేదా కార్మికుడు రిటైర్ అవుతున్నప్పుడు సాటి ఉద్యోగులు, అధికారులు వారిని ఘనంగా సన్మానించి, ఆత్మీయంగా వీడ్కోలు పలికి సాగనంపుతారు. కానీ అనేక ఏళ్లుగా శ్రీవారి ఆలయంలో సేవలు చేస్తున్న ప్రధాన అర్చకులను హటాత్తుగా తొలగించడం వారికీ, టిటిడికి కూడా గౌరవప్రదం కాదు. కనుక ఈ విషయం గురించి వారికి ముందుగా తెలియజేసి, వారికి మరికొంత సమయం ఇచ్చి వారు గౌరవప్రదంగా పదవీ విరామణ చేసేందుకు అవకాశం కల్పించి ఉంటే అందరికీ హుందాగా, గౌరవంగా ఉండేది.
కానీ ఆలయంలో జరుగుతున్న లోపాలను రమణదీక్షితులు ఎత్తిచూపినందుకే టిటిడి ఈవిధంగా వారిపై కక్షకట్టినట్లు వ్యవహరించడం సరికాదనే చెప్పాలి. తిరుమలలో పనిచేస్తున్న అన్యమతస్తుల విషయంలో ఇంతకంటే పెద్ద వివాదమే జరిగింది కానీ వారిని ఉద్యోగాలలో నుంచి తొలగించే విషయంలో టిటిడి ఇంత తొందరపాటు ప్రదర్శించలేదు.వారిపట్ల ఇంత కటినంగా వ్యవహరించలేదు.
ఇక అవినీతి ఆరోపణలు ఎదుర్కొన్న డాలర్ శేషాద్రి వంటివారు రాజకీయ నాయకులతో తమకున్న పలుకుబడిని ఉపయోగించి లేదా న్యాయస్థానాలను ఆశ్రయించి ఏదో ఒక పదవిలో కొనసాగుతున్నా టిటిడి పాలకమండలి వారిని ఏమీ చేయలేపోయింది. కానీ ఎప్పుడూ ఎంతో హుందాగా వ్యవహరిస్తూ వివాదాలకు, మీడియాకు దూరంగా ఉంటూ ఎప్పుడూ శ్రీవారి సేవలకే పరిమితమయిన రమణదీక్షితులు, మిగిలిన అర్చకుల పట్ల టిటిడి ఇంత అగౌరవంగా వ్యవహరించడం, ఈవిధంగా వారిని హటాత్తుగా బయటకు పొమ్మనడం సరికాదు. ఒకవేళ వారు నలుగురు న్యాయస్థానాన్ని ఆశ్రయించి మళ్ళీ తమ ఉద్యోగాలను దక్కించుకొంటే అప్పుడు పోయేది టిటిడి పరువేనని గ్రహిస్తే మంచిది. కనుక ఇంతకాలం స్వామివారికి విశేషసేవలు చేసిన ఆ నలుగురు అర్చకులను సగౌరవంగా తప్పుకొనేందుకు అవకాశం ఇవ్వడం మంచిది.
titidiki idhi taguna? | MyTelangana.com
titidiki idhi taguna?
kottagaa erpadina tirumala tirupati devasthaanam palakamandali oka vivaadaaspadamaina nirnayam teesukondi. tirumala aalayamlo archakulugaa panichestunnavaarilo 65 ellu vayasupaibadinavaarini takshaname tolagistunnatlu titidi prakatinchindi. daani prakaaram tirumala srivari pradhaanaarchakudu ramana deekshitulu, seanier archakulu narasimha deekshitulu, srinivasamurti deekshitulu, narayana deekshitulu aalayasevalanunchi takshanam tolaginchabaddaaru.
vaari sthaanamlo gollapalli vamsaaniki chendina venugopala deekshitulu, paidipalli vamsaaniki chendina krishna seshadri deekshitulu, peddapati vamsaaniki chendina srinivasa deekshitulanu pradhaanaarchakulugaa titidi niyaminchindi.
titidi nirnayampai ramana deekshitulu aagraham vyaktam chesaru. archakavyavasthalo velupette adhikaaram titidi borduku ledannaru. srivari aalayamlo jarugutunna nityapoojalu, doopadeepa naivedyaalu aagama saastraprakaaram jarugadamledani taanu asantrupti vyaktam chesinandune titidi kakshapuuritamgaa eecharyaku paalpadindani aavedana vyaktam chesaru. deenipai nyaayasthaanaanni aasrayistaanani heccharinchaaru.
ramana deekshitulato sahaa migilina naluguru chirakaalamgaa srivari aalayamlo panichestunnaaru. prateevyakti edho oka samayamlo padavee viramana cheyaka tappadu kanuka vaaruu padavee viramana cheyaka tappadu. ayithe ippati varaku titidilo ituvanti niyamam lenanduna titidi nirnayam vivaadaaspadamaindi.
oka saadhaarana prabhutvodyogi leda kaarmikudu retire avutunnappudu saati udyogulu, adhikaarulu vaarini ghanamgaa sanmaaninchi, aatmeeyamgaa veedkolu paliki saaganamputaaru. cony aneka ellugaa srivari aalayamlo sevalu chestunna pradhaana archakulanu hataattugaa tolaginchadam vaarikii, titidiki kuudaa gouravapradam kaadu. kanuka ee vishayam gurinchi vaariki mundugaa teliyajesi, vaariki marikonta samayam ichi vaaru gouravapradamgaa padavee viraamana chesenduku avakaasam kalpinchi unte andarikee hundaagaa, gowravanga undedi.
cony aalayamlo jarugutunna lopalanu ramanadeekshitulu ettichupinanduke titidi eevidhamgaa vaaripai kakshakattinatlu vyavaharinchadam sarikaadane cheppali. tirumalalo panichestunna anyamatastula vishayamlo intakante pedda vivaadame jarigindi cony vaarini udyogaalalo nunchi tolaginche vishayamlo titidi inta tondarapaatu pradarsinchaledu.vaaripatla inta katinamgaa vyavaharinchaledu.
ika avineeti aaropanalu edurkonna dalar seshadri vantivaaru rajakeeya naayakulatho tamakunna palukubadini upayoginchi leda nyaayasthaanaalanu aasrayinchi edho oka padavilo konasaagutunnaa titidi palakamandali vaarini emi cheyalepoyindi. cony eppuduu entho hundaagaa vyavaharistuu vivaadaalaku, mediaku dooramgaa untuu eppuduu srivari sevalake parimitamayina ramanadeekshitulu, migilina archakula patla titidi inta agouravamgaa vyavaharinchadam, eevidhamgaa vaarini hataattugaa bayataku pommanadam sarikaadu. okavela vaaru naluguru nyaayasthaanaanni aasrayinchi mallee tama udyogaalanu dakkinchukonte appudu poyedi titidi paruvenani grahiste manchidi. kanuka intakaalam swaamivaariki visheshasevalu chesina aa naluguru archakulanu sagouravamgaa tappukonenduku avakaasam ivvadam manchidi.